pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วราวุธ​ ตรวจติดตามอารยสถาปัตย์น้ำตกเจ็ดสาวน้อย​ พร้อมให้กำลังใจเจ้าหน้าที่
วันจันทร์ที่ 23 มีนาคม 2563
วราวุธ​ ตรวจติดตามอารยสถาปัตย์น้ําตกเจ็ดสาวน้อย​ พร้อมให้กําลังใจเจ้าหน้าที่
วราวุธ​ ตรวจติดตามอารยสถาปัตย์น้ําตกเจ็ดสาวน้อย​ พร้อมให้กําลังใจเจ้าหน้าที่
วราวุธ​ ตรวจติดตามอารยสถาปัตย์น้ําตกเจ็ดสาวน้อย​ พร้อมให้กําลังใจเจ้าหน้าที่
วันที่ 21​ มีนาคม​ 3563 นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่อุทยานแห่งชาติน้ําตกเจ็ดสาวน้อย​ จังหวัดสระบุรี ตรวจติดตามการปรับพื้นที่อุทยานตามหลักอารยสถาปัตย์ในพื้นที่อุทยานแห่งชาติน้ําตกเจ็ดสาวน้อย​ พร้อมทั้งมอบถุงยังชีพและตรวจเยี่ยมให้กําลังใจแก่เจ้าหน้าที่ผู้ปฏิบัติงานในพื้นที่ โอกาสนี้​ รัฐมนตรี​ว่าการ​กระทรวงทรัพยากรธรรมชาติและสิ่งแวดล้อม ได้เดินเยี่ยมชมอารยสถาปัตย์ ชมการสาธิต การช่วยเหลือผู้ป่วยจมน้ํา และร่วมปลูกต้นไม้ไว้เป็นที่ระลึกด้วย
นายวราวุธ​ ศิลปอาชา​ กล่าวว่า​ การออกแบบสถานที่ท่องเที่ยวแต่ละที่ให้เป็น Universal Design เป็นสิ่งที่สําคัญ​ น้ําตกเจ็ดสาวน้อย เป็นหนึ่งในพื้นที่นําร่องที่แรก ในช่วง 2-3 เดือนนี้ ขอให้ทบทวนว่าจะจัดระเบียบอะไรให้นักท่องเที่ยวได้อีกบ้าง เราสามารถพัฒนาอะไรได้บ้าง ทุกครั้งที่นักท่องเที่ยวกลับมา 6 เดือนหรือ 1 ปี​ จะได้เห็นอะไรเปลี่ยนแปลงบ้าง เรื่องขยะ ขอให้ดูแล ให้นักท่องเที่ยวเก็บขยะ คัดแยกขยะ จะทําอย่างไรให้ขยะเกิดประโยชน์อะไรกับชุมชนได้บ้าง การทํา CPR ต้องมีความพร้อมเสมอ และมีการฝึกฝนซักซ้อมเป็นประจํา​อุปกรณ์ต้องพร้อม หัวใจสําคัญของการบริการนักท่องเที่ยว ให้เตรียมพร้อมรับมือนักท่องเที่ยว หลังภาวะโรค​ COVID-19​ ระบาด​ผ่านพ้นไป ต้องเตรียมความพร้อมให้ดี หน้าที่ของเราคือการดูแลแหล่งท่องเที่ยว เราคือเจ้าของ เราต้องดูแลแหล่งท่องเที่ยวของเราให้มีความสมบูรณ์ มีความพร้อมรองรับนักท่องเที่ยวเสมอ​ โดยเฉพาะเรื่องความสะอาดและความมีระเบียบ สถานที่จอดรถ​ การลดใช้ถุงพลาสติกและโฟม​ การใช้ภาชนะที่เป็นมิตรกับสิ่งแวดล้อม เจรจากับผู้ประกอบการถึงแนวทางการให้บริการที่เป็นมิตรกับสิ่งแวดล้อม
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมเยาวชน ณ ศูนย์ฝึกและอบรมเด็กและเยาวชนหญิงบ้านปรานี
วันอังคารที่ 1 พฤษภาคม 2561
ม.ล.ปนัดดาฯ ตรวจเยี่ยมเยาวชน ณ ศูนย์ฝึกและอบรมเด็กและเยาวชนหญิงบ้านปรานี
ม.ล.ปนัดดาฯ ตรวจเยี่ยมเยาวชน ณ ศูนย์ฝึกและอบรมเด็กและเยาวชนหญิงบ้านปรานี
ในวันที่ ๑ พฤษภาคม ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะสนทนากับผู้บริหาร ครูอาจารย์ นักสังคมสงเคราะห์ ฝ่ายปกครอง
พร้อมทั้งปฏิบัติหน้าที่ครูพิเศษ วิชา “กําเนิดไทยและสังคมคุณธรรม” ให้แก่เยาวชน
ของศูนย์ฝึกและอบรมเด็กและเยาวชนหญิงบ้านปรานี อ.สามพราน จ.นครปฐม
รัฐบาลไทย-ข่าวทำเนียบรัฐบาล-‘หม่อมเต่า’สั่งติดตามความคืบหน้าช่วยสิทธิประโยชน์ลูกเรือประมงไทยกลับจากโซมาเลีย
วันอังคารที่ 28 มกราคม 2563
‘หม่อมเต่า’สั่งติดตามความคืบหน้าช่วยสิทธิประโยชน์ลูกเรือประมงไทยกลับจากโซมาเลีย
รัฐมนตรีว่าการกระทรวงแรงงาน สั่งการให้หน่วยงานในสังกัดบูรณาการกับองค์กรพัฒนาเอกชน
ที่เกี่ยวข้องติดตามความคืบหน้าการช่วยเหลือสิทธิประโยชน์แรงงานประมงไทยที่กลับจากการทําประมง
ที่ประเทศโซมาเลียให้ประสบความสําเร็จ
เมื่อวันที่ 28 มกราคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึง ความคืบหน้าการช่วยเหลือติดตามสิทธิประโยชน์ให้กับแรงงานประมงไทยที่กลับจากการทําประมงที่ประเทศโซมาเลียว่า จากกรณีที่ลูกเรือประมงไทยจํานวน 32 คน ได้รับความเดือดร้อนจากการถูกลอยแพ ในระหว่างการทําประมงที่ประเทศโซมาเลีย และได้รับความช่วยเหลือให้เดินทางกลับประเทศไทยเมื่อเดือนสิงหาคม 2562 โดยความร่วมมือจากกระทรวงการต่างประเทศและกระทรวงแรงงาน ซึ่งลูกเรือทั้งหมดได้แจ้งความประสงค์ให้กระทรวงแรงงานติดตามค่าจ้างค้างจ่ายจากนายจ้างชาวอิหร่านและชาวโซมาเลีย เนื่องจากมีการเดินทางไปทํางานในน่านน้ําอิหร่านก่อนเดินทางไปทําการประมงในน่านน้ําโซมาเลียและเกิดเหตุถูกลอยแพ
ม.ร.ว.จัตุมงคลฯ กล่าวต่อว่า ล่าสุดกระทรวงแรงงาน โดยสํานักประสานความร่วมมือระหว่างประเทศ ฝ่ายแรงงาน ประจําสถานเอกอัครราชทูต ณ กรุงอาบูดาบี กรมสวัสดิการและคุ้มครองแรงงาน กรมการจัดหางาน และองค์กรพัฒนาเอกชน (NGO) ประกอบด้วยสํานักงานกฎหมายเอสอาร์ (S R Law) ศูนย์อภิบาล ผู้เดินทางทางทะเล (Stella Maris) และมูลนิธิเพื่อสิทธิมนุษยชนและการพัฒนา (HRDF) ได้ร่วมกันหาแนวทางช่วยเหลือแรงงานประมงดังกล่าว โดยการลงพื้นที่ที่เป็นภูมิลําเนาของกลุ่มแรงงานในจังหวัดสุรินทร์ บุรีรัมย์ เพื่อติดตามข้อเท็จจริงและเก็บรวบรวมหลักฐานการจ้างและพบว่า นายจ้างต่างชาติทั้งสองสัญชาติ ต่างมีตัวแทนที่เป็นคนไทยคอยดําเนินการติดต่อกลุ่มคนงาน ทั้งการรวบรวมคนเพื่อไปทํางาน ดูแลเรื่องการเดินทาง การจ่ายเงินเดือน การแบ่งประโยชน์จากการจําหน่ายปลา และอื่น ๆ รวมทั้งการลงนามในสัญญาจ้างบางฉบับแทนนายจ้าง และข้อมูลจาก สนร. ณ กรุงอาบูดาบี ซึ่งได้มีการติดต่อสอบถามนายจ้างชาวอิหร่านและชาวโซมาเลีย แจ้งว่า นายจ้างยืนยันว่าได้จ่ายค่าจ้างผ่านตัวแทนคนไทยดังกล่าวมาโดยตลอดโดยไม่มีการติดค้างแต่อย่างใด
ทั้งนี้ จากการตรวจสอบหลักฐานต่าง ๆ ที่เก็บรวบรวมจากกลุ่มแรงงานประมงดังกล่าว ขณะนี้ ตัวแทนนายจ้างซึ่งเป็นคนไทยถูกฟ้องใน 2 ข้อหาคือ ข้อหาแรก จัดหางานให้คนหางานเพื่อไปทํางานต่างประเทศโดยไม่ได้รับอนุญาต ตาม พ.ร.บ.จัดหางานและคุ้มครองคนหางาน พ.ศ. 2528 และที่แก้ไขเพิ่มเติมและข้อหาที่ 2 การค้างจ่ายค่าจ้างลูกเรือประมงจํานวน 26 คน (ที่ลงชื่อในคําร้อง) รวมประมาณ 6.5 ล้านบาท ซึ่งได้ยื่นฟ้องต่อศาลแรงงานกลาง ทั้งนี้ เมื่อวันที่ 24 มกราคมที่ผ่านมา ได้มีแรงงานประมงไทยกลุ่มเดียวกัน ร่วมลงชื่อเป็นผู้ร้องเพิ่มอีก 3 คน รวมเป็น 29 คน อย่างไรก็ตามกระทรวงแรงงานและองค์กรพัฒนาเอกชน (NGO) ดังกล่าวข้างต้นจะได้มีการประสานงานกันอย่างใกล้ชิดเพื่อหาแนวทางช่วยเหลือสิทธิประโยชน์ของแรงงานประมงไทยทั้งหมดให้ประสบความสําเร็จต่อไป
รัฐบาลไทย-ข่าวทำเนียบรัฐบาล-คณะกรรมการขับเคลื่อนและปฏิรูปด้านสาธารณสุขและสังคม  เห็นชอบโครงการทศวรรษการพัฒนาระบบสุขภาพปฐมภูมิ ให้มีความเข้มแข็ง ลดความแออัด ลดความเหลื่อมล้ำ ในการเข้าถึงการรับบริการ
วันศุกร์ที่ 2 พฤศจิกายน 2561
คณะกรรมการขับเคลื่อนและปฏิรูปด้านสาธารณสุขและสังคม  เห็นชอบโครงการทศวรรษการพัฒนาระบบสุขภาพปฐมภูมิ ให้มีความเข้มแข็ง ลดความแออัด ลดความเหลื่อมล้ํา ในการเข้าถึงการรับบริการ
รอง นรม.พล.อ.ฉัตรชัยฯ เป็นประธานการประชุมคณะกรรมการการขับเคลื่อนและปฏิรูปการบริหารราชการแผ่นดินคณะที่ 4
วันนี้ ( 2 พฤศจิกายน 2561 ) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกฉัตรชัย  สาริกัลยะ รองนายกรัฐมนตรี เป็นประธานการประชุมคณะกรรมการการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 1/2561 เพื่อติดตามการดําเนินงานตามนโยบายรัฐบาลด้านสาธารณสุข และสังคม และพิจารณาโครงการสําคัญในการพัฒนาคุณภาพชีวิตของประชาชน ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมเห็นชอบ โครงการสําคัญ (Flagship) เป็นการปฏิรูปเพื่อพัฒนาระบบบริการสาธารณสุขคือ โครงการทศวรรษการพัฒนาระบบสุขภาพปฐมภูมิ ซึ่งเป็นโครงการที่มีการบูรณาการการทํางานของคลินิกหมอครอบครัว โรงพยาบาลส่งเสริมสุขภาพตําบล (รพ.สต.) และ คณะกรรมการพัฒนาคุณภาพชีวิตระดับอําเภอ(พชอ.) เพื่อร่วมกันส่งเสริมให้ประชาชนในชุมชน มีสุขภาพและคุณภาพชีวิตที่ดี จําเป็นต้องเร่งรัดดําเนินการ เพราะส่งผลกระทบต่อประชาชน ทั้งนี้ เพื่อพัฒนาระบบบริการปฐมภูมิให้มีความเข้มแข็ง ลดความแออัด ลดระยะเวลารอคอยและค่าใช้จ่ายในการเดินทางไปโรงพยาบาลใหญ่ รวมทั้งลดความเหลื่อมล้ําในการเข้าถึงการรับบริการ
พร้อมกันนี้ ที่ประชุมได้ติดตามผลการดําเนินงานโครงการสาธารณสุข 100 ปี หมออนามัยห่วงใยประชาชน สร้างชุมชนปลอดขยะ ร่วมขจัดภัยไข้เลือดออก ซึ่งเป็นโครงการที่ได้รับสนับสนุนงบประมาณจากรัฐบาล จํานวน 373 ล้านบาท เพื่อให้โรงพยาบาลส่งเสริมสุขภาพตําบล (รพ.สต.) เป็นศูนย์กลางของชุมชนส่งเสริมสุขภาพและสิ่งแวดล้อมให้ชุมชน ปลอดขยะและปลอดภัยจากไข้เลือดออก ส่งเสริมการออกกําลังกาย ให้ประชาชนในชุมชนมีสุขภาพดี และ สร้างที่พักขยะติดเชื้อของชุมชนใน รพ.สต. ให้มีระบบการจัดการขยะติดเชื้อจากสถานบริการและผู้ป่วยในชุมชน ในการขับเคลื่อนกิจกรรมอย่างต่อเนื่อง รวมทั้ง ติดตามการดําเนินงานตามนโยบายสําคัญด้านสาธารณสุข คือคณะกรรมการพัฒนาคุณภาพชีวิตระดับอําเภอ และการแพทย์แผนไทยและระบบยาสมุนไพรแห่งชาติ โดยมุ่งเน้นการส่งเสริมและพัฒนาการให้บริการการแพทย์แผนไทย การพัฒนาผลิตภัณฑ์สมุนไพร เพื่อเพิ่มมูลค่าทางเศรษฐกิจให้ประเทศไทยมีความมั่งคั่ง และ มีความมั่นคงในระบบสุขภาพแบบพึ่งตัวเองได้อย่างยั่งยืน
...........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.1 เน้นย้ำ "ไทยนิยม ยั่งยืน" มุ่งใช้หลักประชารัฐ โดยบูรณาการทุกภาคส่วน เพื่อแก้ไขปัญหาให้ประชาชน ลดความเหลื่อมล้ำ
วันพุธที่ 31 มกราคม 2561
มท.1 เน้นย้ํา "ไทยนิยม ยั่งยืน" มุ่งใช้หลักประชารัฐ โดยบูรณาการทุกภาคส่วน เพื่อแก้ไขปัญหาให้ประชาชน ลดความเหลื่อมล้ํา
มท.1 เน้นย้ํา "ไทยนิยม ยั่งยืน" มุ่งใช้หลักประชารัฐ โดยบูรณาการทุกภาคส่วน เพื่อแก้ไขปัญหาให้ประชาชน ลดความเหลื่อมล้ํา
วันนี้ (30 ม.ค.2561) เวลา 14.30 น. ณ ตึกสันติไมตรีหลังใน ทําเนียบรัฐบาล พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือเพื่อวางกรอบแนวทางในการปฏิบัติงานตามโครงการไทยนิยม ยั่งยืน โดยมี นายกอบศักดิ์ ภูตระกูล รัฐมนตรีประจําสํานักนายกรัฐมนตรี นายสุธี มากบุญ รัฐมนตรีช่วยว่าการกระทรวงมหาดไทย ปลัดกระทรวง และผู้แทนส่วนราชการที่เกี่ยวข้อง เข้าประชุม
พลเอก อนุพงษ์ฯ กล่าวว่า การบริหารราชการแผ่นดินต้องเป็นไปตามกรอบของยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และนโยบายความมั่นคงแห่งชาติ พ.ศ.2558-2564 โดยทุกส่วนราชการต้องดําเนินการให้สอดคล้องกับกรอบดังกล่าว และดําเนินการตามอํานาจหน้าที่ (function) ตามนโยบาย (agenda) นําไปสู่การปฏิบัติในระดับพื้นที่(area) โดยหลักการสําคัญของโครงการไทยนิยม ยั่งยืน คือ การใช้หลัก "ประชารัฐ" มุ่งเน้นการทําประชาคมและประสานการบูรณาการของทุกภาคส่วนในพื้นที่ เพื่อตอบสนองต่อความต้องการของประชาชนอย่างแท้จริงภายใต้กรอบหลักการในการดําเนินงาน 10 เรื่องสําคัญ ได้แก่ (1) สัญญาประชาคมผูกใจไทยเป็นหนึ่ง (2) คนไทยไม่ทิ้งกัน (3) ชุมชนอยู่ดีมีสุข (4) วิถีไทยวิถีพอเพียง (5) รู้สิทธิ รู้หน้าที่ (6) รู้กลไกการบริหารราชการ (7) รู้รักประชาธิปไตยไทยนิยม (8) รู้เท่าทันเทคโนโลยี (9) ร่วมแก้ไขปัญหายาเสพติด และ (10) งานตามภารกิจของส่วนราชการ/หน่วยงาน ทั้งนี้ มีกําหนดการประชุมมอบนโยบายและแนวทางการขับเคลื่อนการพัฒนาประเทศตามโครงการไทยนิยม ยั่งยืน โดยเชิญผู้ว่าราชการจังหวัด นายอําเภอ และส่วนราชการที่เกี่ยวข้อง เพื่อชี้แจงรายละเอียดแนวทางการขับเคลื่อนในระดับพื้นที่ในวันศุกร์ที่ 9 กุมภาพันธ์ 2561 โดยเชิญนายกรัฐมนตรีเป็นประธาน
จากนั้น หัวหน้าส่วนราชการ และผู้แทนส่วนราชการที่เกี่ยวข้อง อาทิ ปลัดกระทรวงกลาโหม ผู้อํานวยการสํานักงบประมาณ ผู้แทนกระทรวงเกษตรและสหกรณ์ ผู้แทนปลัดกระทรวงดิจิทัลเพื่อเศรษฐกิจและสังคม ฯลฯ ได้นําเสนอหลักการและแนวทางการบูรณาการเพื่อวางกรอบแนวทางในการปฏิบัติงานโดยบูรณาการร่วมกับคณะกรรมการระดับต่าง ๆ ตามกลไกการทํางานของโครงการไทยนิยม ยั่งยืน
สุดท้าย พลเอก อนุพงษ์ฯ กล่าวเพิ่มเติมว่า ขอให้ทุกส่วนราชการได้บูรณาการร่วมกันและนํากรอบหลักการในการดําเนินงาน 10 เรื่องสําคัญไปขับเคลื่อนในระดับพื้นที่เพื่อให้เกิดผลอย่างเป็นรูปธรรม และจะต้องสร้างกลไกการบริหารโครงการ การติดตามงาน และบูรณาการในระดับพื้นที่อย่างต่อเนื่อง เพื่อรับฟังความคิดเห็นและตอบสนองความต้องการพัฒนาและแก้ไขปัญหาของประชาชน
ครั้งที่ 15/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รองปลัดฯ จุลพงษ์ เป็นประธานเปิดการฝึกอบรมเชิงปฏิบัติการระดับภูมิภาค การจัดการขยะอิเล็กทรอนิกส์ระหว่างอาเซียน-เกาหลี
วันพุธที่ 12 กุมภาพันธ์ 2563
รองปลัดฯ จุลพงษ์ เป็นประธานเปิดการฝึกอบรมเชิงปฏิบัติการระดับภูมิภาค การจัดการขยะอิเล็กทรอนิกส์ระหว่างอาเซียน-เกาหลี
นายจุลพงษ์ ทวีศรี รองปลัดกระทรวงอุตสาหกรรมเป็นประธานเปิดการฝึกอบรมเชิงปฏิบัติการระดับภูมิภาค: การจัดการขยะอิเล็กทรอนิกส์ระหว่างอาเซียน-เกาหลี ณ โรงแรม ดิ เอมเมอรัลด์
วันนี้ (12 กุมภาพันธ์ 2563) นายจุลพงษ์ ทวีศรี รองปลัดกระทรวงอุตสาหกรรมเป็นประธานเปิดการฝึกอบรมเชิงปฏิบัติการระดับภูมิภาค: การจัดการขยะอิเล็กทรอนิกส์ระหว่างอาเซียน-เกาหลี "Regional Workshop: ASEAN-Korea Dialogue for E-waste Management" ซึ่งจัดขึ้นระหว่างวันที่ 11-19 กุมภาพันธ์ 2563 โดยมีผู้แทนจาก 9 ประเทศอาเซียน และหน่วยงานภาครัฐและเอกชนเข้าร่วมฝึกอบรม ณ โรงแรม ดิ เอมเมอรัลด์
การฝึกอบรมครั้งนี้อยู่ภายใต้โครงการฝึกอบรมเชิงปฏิบัติการระดับภูมิภาค: การจัดการขยะอิเล็กทรอนิกส์ระหว่างอาเซียน-เกาหลี โดยมีวัตถุประสงค์เพื่อรวบรวมกรณีศึกษาและแนวทางการบริหารจัดการขยะอิเล็กทรอนิกส์ที่ดีของอาเซียนและเกาหลี การแลกเปลี่ยนองค์ความรู้ประสบการณ์และสร้างเครือข่ายความร่วมมือในด้านการจัดการขยะอิเล็กทรอนิกส์ระดับภูมิภาค ตลอดจนสร้างแนวทางการบริหารจัดการขยะอิเล็กทรอนิกส์ระหว่างประเทศสมาชิกอาเซียนและเกาหลี ประกอบด้วย 3 กิจกรรมหลัก ได้แก่
1) การศึกษาวิเคราะห์ข้อมูลการเก็บข้อมูลภาคสนาม และสัมภาษณ์เชิงลึกหน่วยงาน ณ สาธารณรัฐเกาหลี มาเลเซีย และสิงคโปร์
2) การฝึกอบรมเชิงปฏิบัติการ ณ ประเทศไทย
3) การจัดทําคู่มือแนวทางสําหรับการบริหารจัดการขยะอิเล็กทรอนิกส์ของอาเซียนและสาธารณรัฐเกาหลี
รัฐบาลไทย-ข่าวทำเนียบรัฐบาล-ม.ล.ปนัดดาฯ เปิดพิพิธภัณฑ์เจ้าพระยามุขมนตรี พร้อมรำลึกถึงคุณูปการของเจ้าพระยามุขมนตรี
วันพุธที่ 28 มีนาคม 2561
ม.ล.ปนัดดาฯ เปิดพิพิธภัณฑ์เจ้าพระยามุขมนตรี พร้อมรําลึกถึงคุณูปการของเจ้าพระยามุขมนตรี
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม เป็นประธานในพิธีเปิดพิพิธภัณฑ์เจ้าพระยามุขมนตรี
เมื่อวันอังคารที่ 27มีนาคม 2561 เวลา 08.30 น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นประธานในพิธีเปิดพิพิธภัณฑ์เจ้าพระยามุขมนตรี ณ บริเวณโรงเรียนวัดเปาโรหิตย์ ถนนจรัญสนิทวงศ์ แขวงบางยี่ขัน เขตบางพลัด กรุงเทพฯ
โอกาสนี้ ม.ล.ปนัดดาฯ ได้กล่าวสุนทรพจน์รําลึกถึงคุณูปการของเจ้าพระยามุขมนตรี (อวบ เปาโรหิตย์)
ผู้รับราชการต่างพระเนตรพระกรรณพระบาทสมเด็จพระเจ้าอยู่หัว รัชกาลที่ 5 รัชกาลที่ 6
และรัชกาลที่ 7 แห่งพระบรมราชจักรีวงศ์ ด้วยความจงรักภักดี ว่า “ถือเป็นข้าราชการ
ผู้เป็นแบบอย่างของแผ่นดินสยามในกาลสมัยนั้น มหาอํามาตย์โท เจ้าพระยามุขมนตรี (อวบ เปาโรหิตย์)
ได้ดํารงตําแหน่งสําคัญ เช่น สมุหเทศาภิบาลสําเร็จราชการมณฑล ปลัดทูลฉลอง (ปลัดกระทรวง) กระทรวงมหาดไทย สมุหพระนครบาล องคมนตรี ผู้ได้รับพระราชทานนามสกุล "เปาโรหิตย์"
จากพระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว
อนึ่ง น้องสาวของเจ้าพระยามุขมนตรี คือ หม่อมแช่ม (เปาโรหิตย์) ดิศกุล ณ อยุธยา
ได้สมรสกับหม่อมเจ้าจุลดิศ ดิศกุล (บิดาของเอกอัครราชทูต หม่อมราชวงศ์สังขดิศ ดิศกุล
ผู้เป็นบิดาของข้าพเจ้า) พระโอรสองค์ใหญ่ในสมเด็จพระเจ้าบรมวงศ์เธอ กรมพระยาดํารงราชานุภาพ”
สมเด็จฯ กรมพระยาดํารงราชานุภาพ ได้ตรัสสอนแก่ศิษย์โรงเรียนสวนกุหลาบวิทยาลัย ว่า “ความซื่อตรง
ในการปฏิบัติราชการแผ่นดิน ถือเป็นความสําคัญสูงสุดในการทํางานเพื่อส่วนรวม ในเรื่องส่วนตัว
คือ ความกตัญญูรู้คุณบุพการี ครูอาจารย์ ผู้มีพระคุณ ไม่ยกตนข่มผู้อื่น ไม่คุยโวโอ้อวดตนเองให้ใครเขาฟัง
คนดีเขาไม่ทํา ความดีของใครใครย่อมรู้ ไม่ต้องเที่ยวไปโอ้อวดใครเขา ความสําเร็จเกิดขึ้นจากการทํางาน
ที่มาจากความเพียรของบุคคล ที่เข้าใจวิถีการดํารงชีวิตที่ยึดมั่นหลักคุณธรรมจริยธรรมเหนือสิ่งใดทั้งปวง แบบอย่างของคุณงามความดี เช่นเดียวกับที่เจ้าพระยามุขมนตรี (อวบ เปาโรหิตย์) ได้มุ่งมั่นสอนสั่ง
แก่ข้าราชการแต่ไหนแต่ไรมา อันเป็นเรื่องสําคัญยิ่งและสมควรแก่การจารึกจดจํา ความว่า เขาจะย้ายเรา
ไปที่ไหน ก็จงตั้งใจทํางานให้ดี จงเห็นประโยชน์ของราชการเป็นใหญ่ อย่าเห็นประโยชน์ส่วนตัวกว่าราชการ
ทําตัวให้ราษฎรรักใคร่ และเป็นที่พึ่งของเขาให้ได้ นี่คือความรักชาติที่แท้จริง”
รัฐบาลไทย-ข่าวทำเนียบรัฐบาล- “บิ๊กอู๋”เชิญร่วมงาน 100 ปี ไอแอลโอ เปิดตัวหนังสือ จำหน่ายแสตมป์ที่ระลึก 11 เม.ย.นี้
วันจันทร์ที่ 18 มีนาคม 2562
“บิ๊กอู๋”เชิญร่วมงาน 100 ปี ไอแอลโอ เปิดตัวหนังสือ จําหน่ายแสตมป์ที่ระลึก 11 เม.ย.นี้
รมว.แรงงาน แถลงข่าวจัดกิจกรรมเฉลิมฉลองโอกาสครบรอบ 100 ปีไอแอลโอ เชิญชวนพี่น้องแรงงาน นายจ้าง องค์กรภาคี และประชาชนผู้สนใจเข้าร่วมงานในวันที่ 11 เมษายนนี้ ณ กระทรวงแรงงาน พบกับการเปิดตัวหนังสือประวัติศาสตร์ฯ จําหน่ายดวงตราไปรษณียากรที่ระลึก และลงนามแผน
รมว.แรงงาน แถลงข่าวจัดกิจกรรมเฉลิมฉลองโอกาสครบรอบ 100 ปีไอแอลโอ เชิญชวนพี่น้องแรงงาน นายจ้าง องค์กรภาคี และประชาชนผู้สนใจเข้าร่วมงานในวันที่ 11 เมษายนนี้ ณ กระทรวงแรงงาน พบกับการเปิดตัวหนังสือประวัติศาสตร์ฯ จําหน่ายดวงตราไปรษณียากรที่ระลึก และลงนามแผนงานระดับชาติว่าด้วยงานที่มีคุณค่า พัฒนาความสัมพันธ์อย่างแน่นแฟ้นในทุกมิติด้านแรงงาน
เมื่อวันที่ 18 มีนาคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวแถลงข่าวเนื่องในกิจกรรมการเฉลิมฉลองในโอกาสครบรอบ 100 ปี องค์การแรงงานระหว่างประเทศ ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า ประเทศไทยและองค์การแรงงานระหว่างประเทศ (ILO) มีประวัติศาสตร์ความสัมพันธ์กันอย่างใกล้ชิดเป็นระยะเวลายาวนาน โดยประเทศไทยเป็นประเทศสมาชิกร่วมก่อตั้ง ILO เมื่อปี 2462 ดังนั้นในโอกาสครบรอบ 100 ปีของ ILO ในปี 2562 ประเทศไทยได้รับเกียรติให้เป็น 1 ใน 24 ประเทศสมาชิก ILO ร่วมในกิจกรรมถ่ายทอดสดงานเฉลิมฉลองฯ ซึ่งจัดขึ้นอย่างต่อเนื่องทั่วโลกประเทศละ 1 ชั่วโมงโดยประเทศไทยจะถ่ายทอดสดเป็นลําดับที่ 4 ในวันที่ 11 เมษายน 2562 ในช่วงเวลา 10.00 - 11.00 น. ตามเวลาประเทศไทย
พล.ต.อ.อดุลย์ฯ กล่าวต่อว่า การจัดงานในครั้งนี้จะมีการลงนามแผนงานระดับชาติว่าด้วยงานที่มีคุณค่า (Decent Work Country Program: DWCP) ฉบับแรกของไทย ระหว่างผู้แทนกระทรวงแรงงาน องค์กรนายจ้าง องค์กรลูกจ้าง และ ILO เสมือนเป็น Roadmap ที่จะนําไปขับเคลื่อนให้เป็นจริง เพื่อให้ทุกคนสามารถก้าวข้ามการเปลี่ยนผ่านในทุกมิติที่จะเกิดขึ้นในโลกแห่งการทํางานในอนาคตได้อย่างราบรื่น ซึ่งแผนงานดังกล่าว เกิดจากการทํางานร่วมกันของทุกภาคี นายจ้าง ลูกจ้าง ที่มองเห็นบริบทและสถานการณ์ของโลกแห่งการทํางานในอนาคตที่เกิดขึ้น และได้นําปัญหามาศึกษาวิเคราะห์และร่วมกันจัดทําเป็นแผนงาน DWCP ฉบับนี้ เพื่อเป็นกรอบแผนการทํางานร่วมกันของประเทศไทย ที่มุ่งไปสู่การบรรลุเป้าหมายการส่งเสริมงานที่มีคุณค่าสําหรับทุกคน โดย ILO ให้การสนับสนุนการดําเนินงานจนสําเร็จลุล่วงด้วยดี
กระทรวงแรงงาน จึงขอเชิญชวนผู้ใช้แรงงาน นายจ้าง และองค์กรภาคี เข้าร่วมงานเฉลิมฉลองครบรอบ 100 ปี ILO ในวันที่ 11 เมษายน 2562 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกิจกรรมที่น่าสนใจ ประกอบด้วย การเผยแพร่หนังสือประวัติศาสตร์ความสัมพันธ์ไทย – ILO 100 ปี ซึ่งจัดทําขึ้นเป็นกรณีพิเศษ และการจัดทําตราไปรษณียากรที่ระลึกเพื่อจําหน่าย และที่สําคัญ คือ การลงนามแผนงานระดับชาติว่าด้วยงานที่มีคุณค่า ภายในงานจะได้รับทราบถึงความสัมพันธ์ระหว่างไทยและ ILO และพัฒนาการด้านแรงงานใน 1 ศตวรรษที่ผ่านมา จนถึงปัจจุบันที่มีการทํางานร่วมกันแบบไตรภาคี นายจ้าง ลูกจ้าง และ ILO อย่างเข้มแข็ง จนทําให้ประเทศไทยสามารถแก้ไขปัญหา ข้ออุปสรรคต่าง ๆ ในทุกมิติของแรงงาน บรรลุผลสําเร็จเป็นความภาคภูมิใจร่วมกันมาตามลําดับ
---------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
18 มีนาคม 2562
รัฐบาลไทย-ข่าวทำเนียบรัฐบาล-กรมทางหลวงชนบทกระตุ้นเศรษฐกิจการค้าชายแดนแม่สอด สร้างถนนสาย ง2, ง3, ค1 และ ค2 ผังเมืองรวมเมืองแม่สอด จังหวัดตาก
วันพฤหัสบดีที่ 23 เมษายน 2563
กรมทางหลวงชนบทกระตุ้นเศรษฐกิจการค้าชายแดนแม่สอด สร้างถนนสาย ง2, ง3, ค1 และ ค2 ผังเมืองรวมเมืองแม่สอด จังหวัดตาก
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ง2, ง3, ค1 และ ค2 ผังเมืองรวมเมืองแม่สอด จังหวัดตาก กระตุ้นเศรษฐกิจการค้าชายแดน รองรับการเจริญเติบโตของเมืองในอนาคต ส่งเสริมการคมนาคม ในอําเภอแม่สอดและอําเภอใกล้เคียงสัญจรได้สะดวกยิ่งขึ้น
และช่วยลดปริมาณจราจรติดขัดในเขตเมืองตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า อําเภอแม่สอด จังหวัดตาก เป็นพื้นที่เขตเศรษฐกิจพิเศษ และเป็นจุดศูนย์กลางที่มีการส่งออกด้านการค้าระหว่างประเทศไทยกับพม่า จึงจําเป็นต้องดําเนินการพัฒนาโครงการพื้นฐานทางถนน เพื่อรองรับการท่องเที่ยว กระตุ้นเศรษฐกิจการค้าชายแดน และการขยายตัวของเมือง โดยกําหนดแนวทางการพัฒนาพื้นที่ให้เป็นเมืองน่าอยู่ มีความสวยงาม สนองตอบต่อยุทธศาสตร์การพัฒนาจังหวัด นอกจากนี้เพื่อเป็นการแก้ปัญหาการจราจรติดขัดในเขตเมืองแม่สอด เชื่อมโยงโครงข่ายทางให้มีความสมบูรณ์ต่อเนื่องจากถนนสาย ก และ ข (ถนนพัฒนานครแม่สอด) ที่ก่อสร้างแล้วเสร็จเมื่อปี 2553 และต่อเนื่องจากถนนสาย จ และ ฉ (ถนนเฉลิมเทพ) ที่ก่อสร้างแล้วเสร็จปี 2558 ทช. จึงได้ดําเนินการก่อสร้างถนนสาย ง2, ง3, ค1 และ ค2 ผังเมืองรวมเมืองแม่สอด จังหวัดตาก เพื่อให้สอดรับกับยุทธศาสตร์การพัฒนาจังหวัด โดยก่อสร้างถนนเป็นผิวจราจรแบบคอนกรีตเสริมเหล็ก และแบบแอสฟัลต์ติกคอนกรีต เขตทางทั่วไป ความกว้าง 22 - 40 เมตร มีระบบระบายน้ํา ไฟฟ้าแสงสว่าง สัญญาณไฟจราจร และสิ่งอํานวยความปลอดภัยผู้ใช้ทาง ความยาวตามพื้นที่ก่อสร้างของโครงการรวมทั้งสิ้น 13.589 กิโลเมตร ประกอบด้วย
- สาย ง2 กิโลเมตรที่ 0+000 - 1+180 ระยะทาง 1.180 กิโลเมตร จุดเริ่มต้นใกล้กับองค์การบริหารส่วนตําบลท่าสายลวด แนวก่อสร้างไปทางทิศตะวันออก สิ้นสุดโครงการที่ถนนสาย ตก.3050
- สาย ง3 กิโลเมตรที่ 0+000 - 9+781 ระยะทาง 9.781 กิโลเมตร จุดเริ่มต้นโครงการอยู่ที่กิโลเมตรที่ 2+302 ของทางหลวง 1090 แนวก่อสร้างไปทางทิศตะวันตก สิ้นสุดโครงการที่ถนนสาย ก.8 (ถนนองค์การบริหารส่วนจังหวัดตาก)
- สาย ค1 กิโลเมตรที่ 0+000 - 0+824 ระยะทาง 0.824 กิโลเมตร จุดเริ่มต้นอยู่บริเวณถนนพัฒนานครแม่สอด (ถนนทางหลวงชนบทสาย ตก.3050) แนวถนนก่อสร้างไปทางทิศใต้ของแยกโรบินสัน ผ่านพื้นที่ครัวเรือนและเกษตรกรรม สิ้นสุดโครงการที่ถนนสาย ง3 บริเวณกิโลเมตรที่ 1+621
- สาย ค2 กิโลเมตรที่ 0+000 - 1+804 ระยะทาง 1.804 กิโลเมตร จุดเริ่มต้นอยู่บริเวณสามแยกภัทรวิทย์ (ทล.12) แนวถนนก่อสร้างไปทางทิศใต้ สิ้นสุดโครงการที่ถนนสาย ง3 บริเวณกิโลเมตรที่ 7+152
ปัจจุบันโครงการดังกล่าวมีความก้าวหน้าไปแล้วร้อยละ 76.939 ขณะนี้อยู่ระหว่างการก่อสร้างงานชั้นพื้นทาง (หินคลุก) งานผิวจราจรคอนกรีตเสริมเหล็ก งานผิวจราจรแอสฟัลติกคอนกรีต งานเบ็ดเตล็ด และงานติดตั้งไฟฟ้าส่องสว่าง คาดว่าจะก่อสร้างแล้วเสร็จประมาณปลายปี 2563 โดยใช้งบประมาณในการก่อสร้างรวม 450 ล้านบาท
รัฐบาลไทย-ข่าวทำเนียบรัฐบาล-กระทรวงแรงงาน ดึง พีทีที สเตชั่น ทั่วประเทศ  ร่วมเป็นเครือข่ายต่อต้านการใช้แรงงานเด็กผิดกฎหมายในทุกรูปแบบ
วันจันทร์ที่ 6 มกราคม 2563
กระทรวงแรงงาน ดึง พีทีที สเตชั่น ทั่วประเทศ  ร่วมเป็นเครือข่ายต่อต้านการใช้แรงงานเด็กผิดกฎหมายในทุกรูปแบบ
กระทรวงแรงงาน โดยกรมสวัสดิการและคุ้มครองแรงงาน จับมือบริษัท ปตท.น้ํามันและการค้าปลีก จํากัด (มหาชน) หรือ โออาร์ ดึงสถานีบริการน้ํามัน พีทีที สเตชั่น กว่า 1,800 แห่งทั่วประเทศ
ร่วมเป็นเครือข่ายต่อต้านการใช้แรงงานเด็กผิดกฎหมายในทุกรูปแบบ หวังให้เด็กก้าวเข้าสู่ตลาดแรงงานได้ทํางานอย่างมีคุณค่าและ มีคุณภาพชีวิตที่ดี มอบเป็นของขวัญในโอกาสวันเด็กแห่งชาติ ประจําปี 2563
พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน เปิดเผยภายหลังเป็นประธาน แถลงข่าว “พีทีที   สเตชั่น ร่วมมือเป็นเครือข่ายต่อต้านการใช้แรงงานเด็กผิดกฎหมายกับกระทรวงแรงงาน” ว่ากิจกรรมนี้เริ่มต้นจากการที่รัฐบาล โดยกระทรวงแรงงานได้ให้ความสําคัญกับการคุ้มครองดูแล เพื่อให้เด็กที่ก้าวเข้าสู่ตลาดแรงงานได้รับการจ้างงานที่เป็นธรรม มีสภาพการทํางานที่ปลอดภัย รวมทั้งได้มีโอกาสในการพัฒนาทักษะ ประสบการณ์ในการทํางานอย่างเหมาะสมตามช่วงวัย ผ่านการสร้างความรู้ ความเข้าใจแก่ผู้เกี่ยวข้อง และการตรวจแรงงานเพื่อบังคับใช้กฎหมายอย่างเข้มข้น รวมถึงการปรับปรุงแก้ไขกฎหมายด้วยการเพิ่มโทษสําหรับความผิดเกี่ยวกับการใช้แรงงานเด็ก ผิดกฎหมายให้สูงขึ้น เพื่อป้องปรามการใช้แรงงานอย่างไม่เป็นธรรม ตลอดจนสร้างกลไกการมีส่วนร่วมระหว่างเอกชนและหน่วยงานในสังกัดกระทรวงแรงงานเพื่อให้เกิดผลการดําเนินการที่เป็นรูปธรรม ทั้งนี้ บริษัท ปตท.น้ํามันและ การค้าปลีก จํากัด (มหาชน) ซึ่งประกอบกิจการสถานีบริการน้ํามันภายใต้ชื่อ พีทีที สเตชั่น ได้เล็งเห็นถึงความสําคัญในเรื่องดังกล่าว และได้แสดงเจตจํานงในการต่อต้านการใช้แรงงานเด็กผิดกฎหมายในทุกรูปแบบร่วมกับกระทรวงแรงงาน โดยมีเป้าหมายในจ้างแรงงานเด็กที่เข้ามาทํางานกับบริษัทอย่างถูกต้องตามกฎหมาย และร่วมเป็นเครือข่ายในการรณรงค์ ส่งเสริมการต่อต้านการใช้แรงงานเด็กผิดกฎหมายในทุกรูปแบบ โดยใช้ช่องทางสถานีบริการน้ํามัน พีทีที สเตชั่น ที่อยู่ในความดูแลกว่า 1,800 แห่งทั่วประเทศ สร้างความตระหนักให้กับพนักงาน คู่ค้า ตลอดจนผู้ใช้บริการ ภาคประชาสังคมได้ร่วมแรงร่วมใจในการต่อต้านการใช้แรงงานเด็กผิดกฎหมายทุกรูปแบบ
พลโท นันทเดช เมฆสวัสดิ์ กล่าวเพิ่มเติมอีกว่า การต่อต้านการใช้แรงงานเด็กผิดกฎหมายทุกรูปแบบไม่ได้หมายความว่าไม่ให้มีการจ้างเด็กทํางาน เพราะการทํางานของเด็กก็เป็นประโยชน์แก่เด็กและครอบครัว ทั้งในเรื่องการการสร้างความรับผิดชอบ สร้างรายได้ การเรียนรู้โลกการทํางานที่แท้จริง แต่จะต้องไม่มีการจ้างงาน ที่ผิดกฎหมาย เช่น การจ้างเด็กที่มีอายุต่ํากว่า 15 ปี ทํางาน หรือให้ลูกจ้างที่มีอายุ 15 ปีแต่ไม่ครบ 18 ปีทํางานที่มีลักษณะงานหรือสภาพแวดล้อมในการทํางานมีเป็นอันตรายต่อสุขภาพ ความปลอดภัยหรือศีลธรรม ซึ่งกฎหมายคุ้มครองแรงงานได้กําหนดห้ามไว้ หวังว่ากิจกรรมดังกล่าวจะมีส่วนสําคัญในการส่งเสริมให้ทุกฝ่ายที่เกี่ยวข้องตระหนักถึงการจ้างแรงงานเด็กอย่างถูกต้องตามกฎหมาย และร่วมมือร่วมใจในการต่อต้านการใช้แรงงานเด็ก ผิดกฎหมายในทุกรูปแบบ เพื่อให้เด็กที่ก้าวเข้าสู่ตลาดแรงงานทุกคนได้ทํางานอย่างมีคุณค่าและมีคุณภาพชีวิต ที่ดี เพื่อมอบเป็นของขวัญในโอกาสวันเด็กแห่งชาติที่จะถึงนี้ จึงขอให้ทุกท่านร่วมกันต่อต้านการใช้แรงงานเด็ก ผิดกฎหมายในทุกรูปแบบ หากพบเห็นสามารถแจ้งได้ที่: สายด่วนกระทรวงแรงงาน 1506